
# Дмитрий Медведев "Сочи-2012" форумында Татарстан стендын карады

*21.09.2012*Бүген Россия Федерациясе Премьер-министры Дмитрий Медведев “Сочи-2012” XI Халыкара инвестицион форумында Татарстан стендын карады. РФ Хөкүмәте җитәкчесен ТР Президенты Рөстәм Миңнеханов каршы алды.


Татарстан Республикасы стенды өлешчә фитодивардан һәм 2 шарлавыктан тора, ул проектның экологиягә юнәлдерелгән һәм табигатькә якын булуын символаштыра. Стендта булачак IT-университеты кампусы һәм Иннополис торак йорты макеты тәкъдим ителгән.


Дмитрий Медведев белән Рөстәм Миңнеханов Татарстан экспозициясе яңалыгы - Liquid Galaxy. Liguid Galaxy уникаль видеостенды белән файдаланды. Бу Google компаниясенең эксклюзив эшләнмәсе джойстик һәм 7 ЖК-экран ярдәмендә һәркемгә 3D форматында Иннополис буенча сәяхәт итәргә һәм инфраструктурасын карау мөмкинлеге бирә.


РФ Премьер-министры стендта тәкъдим ителгән Татарстан проектына югары бәя бирде. “Бу бик матур урында урнашкан искиткеч шәһәр булачак”, - дип белдерде Дмитрий Медведев.


Рөстәм Миңнеханов шулай ук Дмитрий Медведевка Казанда Ан-70 транспорт самолетлары производствосын булдыру буенча йөкләмәсе үтәлеше турында белдерде. Татарстан Президенты сөйләвенә караганда, ул Россиядә һәм Украинада проектның партнер-компанияләре белән сөйләшүләр алып барган.

*ТР Президенты матбугат хезмәте*
Дмитрий Медведев "Сочи-2012" форумында Татарстан стендын карады